Diari Oficial de la Generalitat Valenciana


Sumari del DOGV 9733, del 27-11-2023 (2023/11731)

RESOLUCIÓ de 26 d'octubre de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada de Josefa Poquet García a favor de la Generalitat. ABI 179/2021.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11575


Data del document
:   26-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 26 d'octubre de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada de Josefa Poquet García a favor de la Generalitat. ABI 179/2021. [2023/11120]  
Núm. d'expedient: ABI 179/2021.  
Causant: Josefa Poquet García.  
DNI \*\*\*\*243\*\*  
Lloc i data de la defunció: Buñol (València), 18 d'agost de 2018.  
  
Últim domicili: València.  
  
Antecedents de fet  
La Conselleria d'Hisenda, Economia i Administració Pública ha tingut coneixement pel Jutjat de Primera Instància número 4 de València del procediment de jurisdicció voluntària 1020/2020, en el qual es comunica la defunció de Josefa Poquet García.  
A requeriment d'aquesta direcció general adjunta les renúncies a l'herència de la causant per part de nebots i descendents d'aquests, així com el certificat de defunció, en el qual figura anotada com a data de defunció el 18 d'agost de 2018.  
Per part d'aquesta administració es va tramitar la sol·licitud de certificat d'últimes voluntats, en què consta que va atorgar testament. Rebut aquest últim, són designats hereus universals els nebots de la causant, substituïts vulgarment pels seus respectius fills o descendents. Consten renúncies de tots ells.  
Acreditat l'empadronament de Josefa Poquet García a l'Ajuntament de València i no coneixent-se, en principi, més persones amb dret a heretar, amb data 7 de març de 2022, la directora general del Sector Públic i Patrimoni, va dictar un acord d'incoació, publicat en el Diari Oficial de la Generalitat Valenciana el 4 d'abril de 2022 i exposat en el tauler d'edictes de l'Ajuntament de Buñol del 14 de març al 5 d'abril de 2022 i al de València del 9 de març a l'11 d'abril de 2022.  
  
Iniciada la investigació del cabal relicte, la causant consta com a titular d'un immoble gravat amb hipoteca, i se segueix el procediment d'execució hipotecària 1026/2021 en el Jutjat de Primera Instància número 23 de València. Amb data 23 d'octubre de 2023, el Jutjat comunica a aquesta direcció general, mitjançant el Decret 671/2023, que l'immoble ha sigut subhastat i adjudicat a un tercer, sense que existisca sobrant.  
Atés que no s'han localitzat més béns de l'herència, és procedent l'arxivament de l'expedient.  
  
Fonaments de dret  
A l'empara del que s'estableix en el Codi Civil; en l'article 71 de l'Estatut d'Autonomia de la Comunitat Valenciana; en l'article 43.4 de la Llei 14/2003, de 10 d'abril, de patrimoni de la Generalitat Valenciana; en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària; així com en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que es disposa en els articles 84 i 95.3 de Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, pel fet de no haver-se localitzat béns de l'herència, i no és necessari un informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al projecte de Decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda, Economia i Administració Pública.  
  
Tercer  
Contra la present resolució, que no és definitiva en la via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que haja sigut resolt, podrà entendre's desestimat i es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 26 d'octubre de 2023.- El director general de Patrimoni: Antonio Joaquín Woodward Porch.